Source: https://info.raad.tartu.ee/dhs.nsf/gpunid/G16757F8A6539290EC2258021004013C6?OpenDocument
Timestamp: 2019-03-19 06:33:05+00:00

Document:
Määrus nr. 119 Tartu Linnavolikogu, Määrus 119
Määrus: Targa linna korterelamu rekonstrueerimise toetus
Teema: Targa linna korterelamu rekonstrueerimise toetus
Reg. number: 119
Vastuvõtmise kp: 15.09.2016
Jõustumise kp: 01.10.2016
Seosed: Tartu Linnavolikogu 15.02.2018 määrus nr 10 ( ) muudab
Tartu Linnavolikogu 21.02.2019 määrus nr 53 ( ) muudab
Eelnõu: Targa linna korterelamu rekonstrueerimise toetus
Failid: LVKM2016091500119.bdoc ( 45 kb )
15. september 2016. a. nr 119
Targa linna korterelamu rekonstrueerimise toetus
Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel ning arvestades Euroopa Komisjoniga allkirjastatud toetuslepingut number 691883 SmartEnCity.
Määrus reguleerib toetuse andmise kriteeriume projekti „Nutikas linnaosa – SmartEnCity“ elluviimiseks, samuti toetuse taotlemise, toetuse andmise, toetuse kasutamise ja toetuse kasutamise järgse monitoorimise ning toetuse kasutamise üle järelevalve teostamise korda.
Toetuse andmise eesmärk on Tartu kesklinnas asuvate „hruštšovka“ tüüpi korterelamute rekonstrueerimine, et:
1) kaasajastada kesklinna elamute välimust ja avalikku ruumi ning parandada elukeskkonda, tuues linnaruumi kohaspetsiifilisi kunstiteoseid;
2) saavutada rekonstrueeritavates elamutes temperatuuri juhtimise ja ventilatsiooni abil parem sisekliima ja energiatõhusus ning võtta kasutusele taastuvenergia;
3) vähendada kesklinna kodumajapidamiste energiakulu;
4) vähendada energiasõltuvust ja kasvuhoonegaaside heitkoguseid, tagada energiasäästu ja -varustuskindlust, millega avaldatakse positiivset mõju keskkonnale ja majandusele.
Toetust on võimalik taotleda Tartu kesklinnas asuva korterelamu haldamiseks loodud korteriühistul (taotleja), mis asub aadressil:
1) Aleksandri tn 1;
2) Aleksandri tn 3;
3) Aleksandri tn 4;
4) Aleksandri tn 5;
5) Aleksandri tn 7;
6) Aleksandri tn 12;
7) J. Kuperjanovi tn 2;
8) J. Kuperjanovi tn 4;
9) J. Kuperjanovi tn 20;
10) Kalevi tn 8;
11) Kalevi tn 10;
12) Lutsu 16;
13) Pepleri tn 3;
14) Pepleri tn 5;
15) Pepleri tn 8;
16) Pepleri tn 10;
17) Pepleri tn 12;
18) W. Struve tn 3;
19) W. Struve tn 5;
20) Tiigi tn 1;
21) Tiigi tn 3;
22) Tiigi tn 6;
23) Tiigi tn 7;
24) Tiigi tn 8;
25) Tiigi tn 9;
26) Tiigi tn 10;
27) Tiigi tn 13;
28) Tiigi tn 15;
29) Tiigi tn 17;
30) Tiigi tn 19;
31) Tiigi tn 21;
32) Tiigi tn 23;
33) Turu tn 3;
34) Turu tn 5;
35) Turu tn 7;
36) Turu tn 9;
37) Turu tn 11;
38) Turu tn 13;
39) Turu tn 15;
40) Turu tn 17;
41) Turu tn 19;
42) Tähe tn 1;
43) Tähe tn 2.
§ 4. Toetuse maht ja määr taotleja kohta
(1) Toetuseks on ette nähtud 3 978 000 eurot.
(2) Toetust antakse, kuni selleks ette nähtud raha jätkub.
(3) Toetuse määr taotlejale on 102 eurot korterelamu suletud netopinna ühe ruutmeetri kohta.
(4) Käesoleva paragrahvi lõikes 3 nimetatud toetusele lisandub toetus 3000 eurot korterelamu kohta, et luua korterelamu rekonstrueerimisel korterelamu vahetusse ümbrusesse või välisseinale kunstiteos koostöös projekti „Nutikas linnaosa – SmartEnCity“ partneritega.
§ 5. Toetuse saamise eeldused
Toetuse saamiseks peab korterelamu rekonstrueerimistööde eesmärk olema energiatõhususarvu ETA 90 kWh/(m2*a) (klass A) saavutamine, mida tõestatakse vastava ehitusprojektiga.
(1) Abikõlblikud on kulud, mis on tehtud korterelamu rekonstrueerimiseks käesoleva määruse paragrahvis 5 nimetatud eesmärgi saavutamiseks ja muude käesoleva määruse paragrahvis 2 nimetatud eesmärkide saavutamiseks vastavalt koostatud ehitusprojektile.
(2) Projekteerimise ja omanikujärelevalve teenus ei ole abikõlblik.
§ 7. Abikõlblikkuse periood
Abikõlblikud on kulud, mis on tehtud perioodil alates taotluse esitamisest kuni 31. detsembrini 2018.
Toetuse taotlemise soov, nõuded taotlejale ja taotlusele
§ 8. Toetuse taotlemise soovist teada andmine
(1) Toetuse taotlemise soovist annab korteriühistu esindusõiguslik isik teada linnavarade osakonnale avaldusega, millele on lisatud korteriühistu üldkoosoleku protokoll, milles on fikseeritud rekonstrueerimistööde tegemise otsus.
(2) Avalduses peab sisalduma korteriühistu soov rekonstrueerida korterelamu käesoleva määruse paragrahvis 5 sätestatud nõuetele vastavaks kasutades selleks käesoleva määruse kohast toetust ning kinnitus, et korteriühistu on teadlik kohustustest, mis tulenevad toetuse saajale Euroopa Komisjoniga allkirjastatud toetuslepingust number 691883 SmartEnCity, ning et korteriühistu on valmis neid kohustusi täitma.
(3) Avaldusele tuleb lisada:
1) koopia korterelamu rekonstrueerimisprojekti koostajaga sõlmitud lepingust;
2) koopia Majandus- ja taristuministri 20. märtsi 2015. a määruse „Korterelamute rekonstrueerimise toetuse andmise tingimused“ (korterelamute rekonstrueerimise määrus) kohase tehnilise konsultandiga sõlmitud lepingust (välja arvatud juhul, kui nimetatud määruse kohast toetust ei taotleta).
§ 9. Toetuse taotlemise soovi registreerimine ja sellele vastamine
(1) Linnavarade osakond kontrollib avalduse vastavust nõuetele ning arvutab välja käesoleva määruse kohase toetuse eeldatava suuruse korteriühistule.
(2) Linnavarade osakond registreerib toetuse taotlemise sooviavalduse, kui see vastab nõuetele, ning peab avalduste laekumise järjekorda. Toetuse taotlemise soovid registreeritakse nende esitamise järjekorras.
(3) Linnavarade osakond teavitab korteriühistut avalduse vastuvõtmisest, toetuse eeldatavast suurusest ja avalduse kohast järjekorras ning hilisemast tähtajast, millal tuleb taotlus toetuse saamiseks esitada.
§ 10. Toetuse taotlemise sooviavalduste laekumise järjekord
(1) Toetuse taotlemise sooviavalduste laekumise järjekorda peetakse selleks, et anda korteriühistule kindlus toetuse taotlemiseks vajalike dokumentide koostamise ja muude ettevalmistuste tegemise ajaks, et korteriühistul on võimalik Tartu linnalt toetust saada.
(2) Toetuse taotlemise sooviavaldusi võetakse vastu toetuse maksmiseks ette nähtud vahendite ulatuses.
(3) Kui korteriühistu ei ole käesoleva määruse paragrahvi 9 lõike 3 kohaselt teavitatud tähtajaks toetust taotlenud ega andnud teada taotlemisest loobumisest, on linnavarade osakonnal õigus jätta korteriühistu sooviavaldus järjekorrast välja.
(1) Toetust taotletakse pidevalt. Toetust saab taotleda korteriühistu esindusõiguslik isik.
(2) Toetust saab taotleda ilma toetuse taotlemise sooviavaldust esitamata juhul, kui toetuse taotlemise sooviavaldusi on esitatud väiksemas mahus, kui on toetuse maksmiseks ette nähtud vahendeid või on toetuse taotlemise soovi avaldanud isik jätnud tähtajaks toetuse taotlemata.
(3) Kui taotleja taotleb lisaks käesolevas määruses nimetatud toetusele toetust Sihtasutuselt KredEx vastavalt korterelamute rekonstrueerimise määrusele, esitatakse taotlus korterelamute rekonstrueerimise määruses sätestatud korras ning sellele lisatakse käesoleva määruse lisa 1 kohane avaldus.
(4) Käesoleva paragrahvi lõikes 3 nimetatud taotluse esitamisest teavitatakse linnavarade osakonda.
(5) Kui taotleja ei taotle toetust korterelamute rekonstrueerimise määruse kohaselt, esitatakse taotlus linnavarade osakonnale. Taotlus peab sisaldama kõiki andmeid, mis on vajalikud, et tuvastada taotleja ja rekonstrueerimisetööde tulemuse vastavus käesolevale määrusele ning tagada korteriühistu suutlikkus finantseerida rekonstrueerimistöid selles ulatuses, mida toetus ei kata.
Taotleja on kohustatud täitma kõiki järgnevaid nõudeid:
1) tõendama, et tema ja taotlus vastavad käesolevas määruses esitatud nõuetele;
2) esitama taotleja ja taotluse kohta lisateavet või täiendavaid dokumente nõutud vormis ja tähtajal;
3) tõendama nõudmisel projekti omafinantseeringu ja mitteabikõlblike kulude tasumise suutlikkust;
4) tagama, et korterelamu rekonstrueerimise projekt arvestaks projekti „Nutikas linnaosa – SmartEnCity“ veebilehel tarktartu.ee avalikustatud projekteerimise lähteülesandega, sealjuures peab projekteerimisel arvestama kunstiteose teostamisega;
5) võimaldama taotluse ja taotleja nõuetele vastavuse kontrollimist, sealhulgas võimaldama teha rekonstrueeritava korterelamu ette teatamata paikvaatlust taotluse menetlemise ja rekonstrueerimistööde tegemise ajal;
6) teavitama viivitamata taotluses esitatud andmetes toimunud muudatustest või ilmnenud asjaoludest, mis võivad mõjutada taotluse kohta otsuse tegemist;
7) saama korterelamu rekonstrueerimise investeeringute katmiseks sihtotstarbelist laenu väljastavast krediidi- või finantseerimisasutusest positiivse otsuse asjaomase laenulepingu sõlmimiseks või omama osas, mida toetus ei kata, projekti elluviimiseks omafinantseeringut või toetust muudest allikatest;
8) tegema korterelamu rekonstrueerimistööd vastavalt käesolevas määruses ja taotluse rahuldamise otsuses toodud tingimustele;
9) tagama, et taotlejal on üldkoosoleku kehtiv otsus toetuse abil plaanitavate rekonstrueerimistööde tegemise kohta ning renoveerimislaenu võtmise vajadusel üldkoosoleku kehtiv otsus renoveerimislaenu võtmiseks ulatuses, mida ei kata taotletava osakaaluga toetus ja muu olemasolev omafinantseering või toetus;
10) olema valmis esitama andmeid rekonstrueerimistööde tulemuse monitoorimiseks kuni 31. juulini 2021. a.
(1) Taotlust menetleb linnavarade osakond.
(2) Käesoleva määruse paragrahvi 11 lõikes 3 nimetatud toetuse taotlemisel alustab linnavarade osakond taotluse menetlemist pärast korterelamute rekonstrueerimise määruse kohase taotluse rahuldamise otsuse tegemist.
(3) Taotluse menetlemise käigus on linnavarade osakonnal õigus nõuda taotlejalt selgitusi ja lisadokumente taotluses esitatud andmete kohta, taotluse täiendamist või muutmist, kui ta leiab, et taotlus ei ole piisavalt selge või selles esinevad puudused, näidates ühtlasi, millised asjaolud vajavad täiendavat selgitamist, täiendamist või lisainformatsiooni.
§ 14. Toetuse andmine otsustamine
(1) Toetuse andmise otsustab linnavalitsus.
(2) Käesoleva määruse paragrahvi 11 lõikes 3 nimetatud toetuse taotlemisel otsustab linnavalitsus toetuse andmise pärast korterelamute rekonstrueerimise määruse kohase taotluse rahuldamise otsuse tegemist.
(3) Toetuse andmise otsuses täpsustatakse toetuse saaja õigusi ja kohustusi ning kehtestatakse tingimusi.
(4) Toetuse andmise otsuses sätestatakse toetuse suurus, mis lähtub taotlusele lisatud ehitusprojektis näidatud korterelamu suletud netopinnast, ja selle maksmise eeldatav ajakava.
§ 15. Toetuse andmisest keeldumine
Linnavalitsus otsustab toetuse andmisest keeldumise, kui:
1) taotleja või taotlus ei vasta käesolevas määruses sätestatud nõuetele;
2) toetamine ei ole võimalik taotluste rahastamise eelarve mahu tõttu;
3) kui taotluse rahastamine ei ole võimalik projekti „Nutikas linnaosa – SmartEnCity“ või selle rahastaja reeglite või ettekirjutuste kohaselt;
4) taotleja keeldub selgituste ja lisadokumentide esitamisest;
5) taotlust ei ole võimalik osaliselt rahuldada;
6) taotleja ei ole nõus toetuse vähendamise või kavandatud tegevuste muutmisega;
7) taotluses on esitatud teadlikult valeandmeid või esinevad asjaolud, mille tõttu taotlejat või taotlust ei saa nõuetele vastavaks tunnistada;
8) taotleja mõjutab pettuse või ähvardusega või muul õigusvastasel viisil toetuse menetlemist.
§ 16. Toetuse andmise otsuse kehtetuks tunnistamine
Linnavalitsus tunnistab toetuse andmise otsuse kehtetuks, kui
2) taotlemisel või rekonstrueerimistööde tegemisel on teadlikult esitatud ebaõiget või mittetäielikku teavet või teave on jäetud teadlikult esitamata;
3) toetuse saaja avaldust toetuse andmise otsuse muutmiseks ei rahuldata ja toetuse saajal ei ole toetuse kasutamist ettenähtud tingimustel võimalik jätkata;
4) toetuse saaja esitab avalduse toetuse kasutamisest loobumise kohta;
5) korterelamute rekonstrueerimise määruse kohaselt tehtud taotluse rahuldamise otsus tunnistatakse kehtetuks või muudetakse ja sellega seoses ei ole rekonstrueerimine võimalik.
Rekonstrueerimistööde tegemine ja toetuse väljamaksmine
§ 17. Toetuse saaja kohustused
1) tegema rekonstrueerimistööd taotluses kavandatud mahus ja ajagraafiku kohaselt;
2) teostama korterelamu vahetusse ümbrusesse või välisseinale kunstiteose;
3) võimaldama läbi viia paikvaatlusi rekonstrueerimistööde ja omanikujärelevalve teostamise kontrollimiseks rekonstrueerimistööde tegemise perioodil;
4) tagama rekonstrueerimistööde dokumenteerimise seaduses sätestatud korras arvestades käesoleva määruse ning korterelamute rekonstrueerimise määruse kohaseid nõudeid;
5) esitama andmeid rekonstrueerimistööde tulemuse monitoorimiseks kuni 31. juulini 2021. a.
(1) Käesoleva määruse paragrahvi 4 lõikes 3 nimetatud toetuse osa makstakse välja kolmes osas ehitustööde tegijale (peatöövõtjale) ja paragrahvi 4 lõikes 4 nimetatud toetuse osa korteriühistule.
(2) Käesoleva määruse paragrahvi 4 lõikes 3 nimetatud toetuse osa väljamakse saamiseks esitab toetuse saaja toetuse väljamakse taotluse. Taotlusele lisatakse tehtud tööde akt, millest nähtub tehtud tööde osakaal ja ehitustööde tegija esitatud arve ning toetuse saaja peab võimaldama kontrollida tehtud tööde taset kohapeal.
(3) Käesoleva määruse paragrahvi 4 lõikes 3 nimetatud toetuse osa esimese osamakse saamiseks peab olema tehtud vähemalt 40% taotluse kohases ehitusprojektis ette nähtud rekonstrueerimistöödest, teise osamakse saamiseks peab olema tehtud vähemalt 85% taotluse kohases ehitusprojektis ette nähtud rekonstrueerimistöödest, toetuse kolmanda osamakse saamiseks peavad rekonstrueerimistööd olema lõpetatud.
(4) Väljamakstava toetuse suurus sõltub ehitustööde tegijale tasumisele kuuluva summa suurusest, kuid esimese osamakse suurus ei saa olla suurem kui 40% kogu toetusest ning esimese ja teise osamakse suurus kokku suurem kui 85% toetusest.
(5) Käesoleva määruse § 4 lõikes 4 nimetatud toetuse osa väljamakse saamiseks esitab toetuse saaja toetuse väljamakse taotluse. Taotlusele lisatakse koopia kunstiteose autoriga sõlmitud lepingust või muu dokument, mis tõendab kunstiteose autoriga kokkuleppe olemasolu kunstiteose loomiseks.
§ 19. Tulemuste monitooring
Korteriühistu peab võimaldama koguda, säilitada, analüüsida ja edastada kolmandatele isikutele ning muul käesoleva määruse eesmärgist lähtuval viisil töödelda pärast korterelamu rekonstrueerimist korterelamu energia- ja veetarbimise ning sisekliimaga seotud andmeid kuni 31. juulini 2021. a.
§ 20. Rakendussätted
Linnavalitsusel on vajadusel õigus kehtestada käesoleva määruse rakendamiseks täiendavaid tingimusi.
§ 21. Määrus jõustumine
Määrus jõustub 1. oktoobril 2016. a.
Tartu Linnavolikogu 15. septembri 2016. a
määruse nr 119 juurde
Taotlus toetuse saamiseks projekti
"Nutikas linnaosa - SmartEnCity" vahenditest
Käesolevaga taotleb …………. (korteriühistu nimi) (edaspidi korteriühistu) projekti "Nutikas linnaosa - SmartEnCity" (edaspidi Projekt) vahenditest toetust ..... eurot.
Korteriühistu haldamiseks loodud ja toetusega rekonstrueeritava korterelamu aadressiga ........... suletud netopind on ........ ruutmeetrit. Korteriühistu soovib rekonstrueerida korterelamu selliselt, et see vastaks energiatõhususarvule ETA 90 kWh/m2 aastas ning taotlusele lisatud korterelamu rekonstrueerimise projekt on koostatud kõigi nõuete kohaselt ning vastab eesmärgile saavutada energiatõhususarv ETA 90 kWh/m2.
Korteriühistu on valmis teostama korterelamu vahetusse ümbrusesse või korterelamu välisseinale ............... kunstiteose ning taotleb ühtlasi kunstiteose teostamise toetust summas 3000 eurot.
Korteriühistu kinnitab, et on teadlik Projektist toetuse saamisega kaasnevatest kohustustest, mis seisnevad alljärgnevas:
1) toetuse saamisel peab Korteriühistu järgima kõiki Tartu Linnavolikogu 15. septembri 2016. a määrusega nr 119 "Targa linna korterelamu rekonstrueerimise toetus" ja Majandus- ja taristuministri 20. märtsi 2015. a määrusega „Korterelamute rekonstrueerimise toetuse andmise tingimused“ sätestatud tingimusi;
2) rekonstrueerimistööd peavad olema lõpetatud hiljemalt 31. detsembriks 2018. a;
3) korteriühistu peab võimaldama Tartu Regiooni Energiaagentuur MTÜl koguda, säilitada, analüüsida ja edastada kolmandatele isikutele ning muul Projekti eesmärgist lähtuval viisil töödelda pärast korterelamu rekonstrueerimist korterelamu energia- ja veetarbimise ning sisekliimaga seotud andmeid kuni 31. juulini 2021. a. Tartu Regiooni Energiaagentuur MTÜ säilitab korteriühistuga seotud Projekti realiseerimise andmeid 2026. a lõpuni.
Korteriühistu kinnitab, et on valmis toetuse saamisel ülalnimetatud kohustusi täitma.
Käesolevaga annab Korteriühistu nõusoleku Sihtasutusele KredEx taotluses nimetatud andmete kasutamiseks ja edastamiseks Tartu Linnavalitsusele.
Korteriühistu esindusõiguslik isik

References: § 22

§ 4

§ 5

§ 7

§ 8

§ 9

§ 10

§ 14

§ 15

§ 16

§ 17
 § 4

§ 19

§ 20

§ 21